નવી દિલ્હી, 9 મે: છેલ્લા તબક્કાના મતદાનમાં 41 બેઠકો પર વોટિંગ થવાનું છે, પરંતુ આખા દેશની નજર જે બેઠક પર ટકી છે તે છે ઉત્તર પ્રદેશની વારાણસી. વારાણસીથી ભાજપના વડાપ્રધાન પદના ઉમેદવાર નરેન્દ્ર મોદીને પડકાર આપવા માટે આમ આદમી પાર્ટીના સંયોજક અરવિંદ કેજરીવાલ પોતે મેદાનમાં છે. ગઇકાલે મોદીના રોડ શૉની ટિકા કરનારી આમ આદમી પાર્ટીએ આજે કેજરીવાલના સમર્થનમાં જવાબી રોડ શૉની તૈયારી કરી છે. આ રોડ શૉમાં કેજરીવાલનો સાથ આપવા માટે પાર્ટીના તમામ મોટા નેતા હાજરી આપશે.